มีเนื้องอกที่มดลูกค่ะ และมีถุงน้ำที่ปีกมดลูกด้านขวา คุณให้ยาฮอร์โมนVisanne มาทานค่ะ ถ้าไม่ได้ทานติดต่อกัน 4 วัน สามารถทานต่อในวันที่นึกได้เลยรึเปล่าคะ
สวัสดีค่ะ ยาฮอร์โมนVisanne เป็น ชื่อการค้าของตัวยา Dienogest(ไดอีโนเจส) จัดเป็นยาฮอร์โมนในกลุ่มโปรเจสตินสังเคราะห์ที่ใช้รักษาโรคเยื่อบุมดลูกเจริญผิดที่โดยควรรับประทานยา 1 เม็ดติดต่อกันทุกวันเพื่อให้ได้ผลการรักษา หากลืมรับประทานยาไปถึง 4 วันนั้น ยังไม่แนะนำให้กลับมารับประทานต่อทันที แต่ควรรีบไปปรึกษาสูตินรีแพทย์ การรับประทานยาไม่ต่อเนื่องหรือไม่สม่ำเสมอ อาจส่งผลทำให้เลือดออกทางช่องคลอดกระปริดกระปรอย ประจำเดือนมาคลาดเคลื่อน หรือปวดท้องน้อยได้